 Sọ fúnmi nípa Yẹmí Ṣódìímú. : Yẹmí Ṣódìímú tí wọn bí ní ọjọ kọkàndínlọgbọn oṣù Ṣẹẹrẹ, ọdún 1960 ní ìlú Abẹòkúta ní orílẹ-èdè Nàìjíríà jẹ eléré orí ìtàgé, atọkùn ètò, olùdarí àti olùgbéré jáde.Wọn bíi ní ìlú Abẹòkúta, tí ó jẹ Olú ìlú Ìpínlẹ Ògùn ní apá Ìwọ-Oòrùn orílẹ-èdè Nàìjíríà. Ó lo ìgbà èwe rẹ ní ìlú Abẹòkúta ní Ààfin Ọba Aláké ilẹ Ẹgbá níbi tí ó ti ní àwòfín nípa àṣà Yorùbá. Ó lọ sí ilé-ẹkọ Ọbáfẹmi Awólọwọ University níbi tí ó ti gba ìwé ẹrí Bachelor of Arts B.A. nínú Ìmọ ọnà ìṣeré Ìtàgé  dramatic art. Lẹyìn èyí ni ó tẹ síwájú ní Fásitì Ìpínlẹ Èkó níbi tí ó ti gba ìwé ẹrí Master of Arts M.A. nínú ìmọ Mass communication.Ó bẹrẹ iṣẹ òṣèré rẹ ní ọdún 1976, tí ó kópa tó lààmì laka nínú eré orí ìtàgé tí àkòrí rẹ ń jẹ Village Head Master. Ó di ìlúmọọká pẹlú ipa rẹ gẹgẹ bí Olú ẹdá ìtàn, ó tún jẹ Olú ẹdá ìtàn nínú eré orí ìtàgé tí àkòrí rẹ ń jẹ Ó lekú gẹgè bí Àjàní nínú eré yìí. Túndé Kèlání ni ó ṣe adarí náà. 